laion/Wikipedia-Exotic huggingface dataset:
সরদার (উসমানীয় পদবি)

সেরদার (উসমানীয় তুর্কি: سردار), সর্দার বা সরদার ছিলো একটি উপাধি যা উসমানীয় সাম্রাজ্যে একটি সামরিক পদবি এবং মন্টিনিগ্রো ও সার্বিয়ায় অভিজাত পদবি হিসেবে ব্যবহৃত হতো। সেরদার হলো সরদার-এর তুর্কি ভাষায় একটি বৈকল্পিক বানান। সেরদারগণ বিশেষত উসমানীয় সাম্রাজ্যের সীমান্ত প্রতিরক্ষার কাজে নিয়োজিত ছিলেন। তারা তাদের ভূখন্ডের নিরাপত্তার জন্য দায়ী ছিলেন। উদাহরণস্বরূপ, ইয়েনিস হতে আগত বারবারোসের পিতা ইয়াকুপ আগা। মন্টিনিগ্রো রাজ্য এবং সার্বিয়া রাজ্যে ভোজভোডার অধস্তন সম্মানসূচক অভিজাত পদবি হিসেবে সর্দার (সেরদার) উপাধিটি ব্যবহার হতো(উদাহরণস্বরূপ, জানকো ভুকোতিজ নামক মন্টিনিগ্রোর একজন সামরিক নেতা এবং সাবেক প্রধানমন্ত্রী সেরদার উপাধিটি বহন করতেন। উসমানীয় তুর্কি বা আধুনিক তুর্কি ভাষায় সরদার শব্দটি সেরদার হিসেবে ব্যবহৃত হয়। যেমন: সেরদার তুরস্কে জনপ্রিয় একটি পুরুষবাচক নাম। সেরদার তুর্কমেনিস্তানে জনপ্রিয় একটি পুরুষবাচক নাম। সেরদার-ই একরেম (সরদার-ই একরাম) বা সেরদার-ই আজম (সরদার-ই আজম) মানে হলো সর্বোচ্চ পদমর্যাদা সম্পন্ন সেনাপ্রধান বা প্রধান নেতা বা কমান্ডার-ইন-চিফ এবং এ কারণে এটি দ্বারা উসমানীয় সাম্রাজ্যের উজিরে আজমকেও বুঝানো হয়ে থাকে। তুর্কি ভাষায় প্রকৃত অর্থ সাপেক্ষে সেরদার একটি বিশেষ্য হিসেবেও ব্যবহৃত হয়ে থাকে (বিশেষত স্মৃতিবেদনাতুর অনুভূতি দেয়ার জন্যে)। ঊদাহরণ স্বরূপ, তুর্কি ভাষায় Ordunun serdarı yiğit savaşçılarına saldırı emrini verdi"-এই বাক্যটির অর্থ হলো সেনাবাহিনীর সরদার (বা সেনাপ্রধান) সাহসী যোদ্ধাদের আক্রমণ করার নির্দেশ দিয়েছিলেন। সেরদার শব্দটির আরো কয়েকটি রূপভেদ রয়েছে যেমন: সরদার, সর্দার বা সিরদার, যেগুলোর প্রত্যেকটিরই অর্থ হলো দলপ্রধান, দলনেতা বা প্রধান নেতা। বাংলা ভাষায় সরদার বা সর্দার রূপভেদদ্বয় ব্যবহৃত হয়। সরদার কিংবা সিরদার এর রূপভেদ সেরদার যা পশ্চিমা ও দক্ষিণ এশিয়ার একটি দীর্ঘস্থায়ী পদমর্যাদা হিসেবে ছিলো। সেরদার উপাধিটিকে ১৯শ শতকের শেষের দিকে এবং ২০শ শতকের প্রথম দিকে ব্রিটিশ নিয়ন্ত্রিত মিশরীয় সেনাবাহিনীর ব্রিটিশ কমান্ডার-ইন-চীফ অর্থাৎ সেনাপ্রধানকে দেওয়া হয়েছিল। সিরদারগণ জামালেক-এ সিরদারিয়া নামক তিন সারি লম্বা সম্পত্তির উপর বসবাস করতো যা যা মিশরে ব্রিটিশ সামরিক গোয়েন্দার আবাসস্থল ছিল। সরদার
বিলাল হোসেন

মোঃ বিল্লাল হোসেন (জন্ম: ১ জানুয়ারি ১৯৭৯) হলেন একজন বাংলাদেশী ফ্রি স্টাইল অপেশাদার কুস্তিগির। তিনি দক্ষিণ এশীয় গেমসের তিন আসরে তিনটি ব্রোঞ্জ পদক পান। বিলাল ১৯৭৯ সালের ১ জানুয়ারি বাংলাদেশের মুন্সীগঞ্জ জেলায় জন্মগ্রহণ করেন। ২০১৪ কমনওয়েলথ গেমসের কোয়ার্টার ফাইনালে তাকে বাদ দেওয়া হয়েছিল। তিনি ২০০৬ দক্ষিণ এশীয় গেমসে ৮৪ কেজি ফ্রি স্টাইলে ব্রোঞ্জ পদক জিতেছিলেন। ২০১০ সালে ঢাকায় অনুষ্ঠিত দক্ষিণ এশীয় গেমসে ৯৬ কেজি ফ্রি স্টাইলে আবারও ব্রোঞ্জ পদক পান। ২০১৬ সালের ভারতের গুয়াহাটিতে অনুষ্ঠিত দক্ষিণ এশীয় গেমসে ৯৭ কেজি ফ্রি স্টাইলে ব্রোঞ্জ পদক জিতেন। "এসএ গেমসে পদক জয়ীদের আর্থিকভাবে পুরস্কৃত করলো বিওএ"। দৈনিক সংগ্রাম। সংগ্রহের তারিখ ২০২০-০৮-৩০।
ছরওয়ার জান মিয়া

ছরওয়ার জান মিয়া (১ এপ্রিল ১৯২৬–৩০ জানুয়ারী ২০১৪) বাংলাদেশের ফরিদপুর জেলার রাজনীতিবিদ ও আইনজীবী যিনি তৎকালীন পাকিস্তান জাতীয় পরিষদের সদস্য, তৎকালীন পূর্ব পাকিস্তান আইন পরিষদের সদস্য ও তৎকালীন ফরিদপুর-৫ আসনের সংসদ সদস্য ছিলেন। ছরওয়ার জান মিয়া ১ এপ্রিল ১৯২৬ সালে ফরিদপুর জেলার ভাঙ্গা উপজেলার সদরদী গ্রামে জন্মগ্রহণ করেন। তিনি ভাংগা হাইস্কুল থেকে ম্যাট্রিকুলেশন, রাজেন্দ্র কলেজ থেকে আইএ, কোলকাতা ইসলামিয়া কলেজ থেকে বিএ, কোলকাতা বিশ্ববিদ্যালয় থেকে এমএ এবং ঢাকা বিশ্ববিদ্যালয় থেকে এলএলবি ডিগ্রী অর্জন করেন। কোলকাতা ইসলামিয়া কলেজের বেকার হোষ্টেলে তিনি শেখ মুজিবুর রহমানের রুমমেট ও ক্লাসমেট ছিলেন। ছরওয়ার জান মিয়া ১৯৫১ সালে ফরিদপুর বারে আইন পেশায় যোগদান করেন। ফরিদপুর জেলা বারের ১২ মেয়াদে তিনি সভাপতি, ফরিদপুর জেলা আইনজীবী সমিতির সভাপতি, ফরিদপুর আইন কলেজের অধ্যক্ষ এবং ফরিদপুর মুসলিম মিশনের সভাপতি হিসেবে দায়িত্ব পালন করেন। তিনি বৃহত্তর ফরিদপুর জেলা মুসলিম লীগের সাধারণ সম্পাদক, তৎকালীন পাকিস্তান মুসলিম লীগের সদস্য এবং পরবর্তীতে দীর্ঘদিন ফরিদপুর জেলা বিএনপির সভাপতি হিসেবে দায়িত্ব পালন করেন। ১৯৫৬ সালে ফরিদপুর পৌরসভার ভাইস চেয়ারম্যান নির্বাচিত হন এবং ফরিদপুর জেলা বোডের সদস্যপদ লাভ করেন। ১৯৬২ সালে মুসলিম লীগের প্রার্থী হিসেবে তৎকালীন পাকিস্তান জাতীয় পরিষদের সদস্য এবং ১৯৬৪ সালে মুসলিম লীগের প্রার্থী হিসেবে তৎকালীন পূর্ব পাকিস্তান আইন পরিষদের সদস্য নির্বাচিত হন। ১৫ জানুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন তৎকালীন ফরিদপুর-৫ আসন থেকে সংসদ সদস্য নির্বাচিত হন। ছরওয়ার জান মিয়া ৩০ জানুয়ারী ২০১৪ সালে ফরিদপুর হার্ট ফাউন্ডেশন হাসপাতালে মৃত্যুবরণ করেন। তাকে ফরিদপুরের আলীপুর কবরস্থানে সমাহিত করা হয়। "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৩০ আগস্ট ২০২০।  স্টাফ করেসপন্ডেন্ট (৩০ জানুয়ারী ২০১৪)। "বঙ্গবন্ধুর সহপাঠী ছরওয়ার জান মিয়া আর নেই"। বাংলানিউজটোয়েন্টিফোর.কম। ৩০ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ৩০ আগস্ট ২০২০।  "ছরওয়ার জান মিয়ার ইন্তেকাল"। দ্য রিপোর্ট। ৩০ জানুয়ারি ২০১৪। ৩০ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ৩০ আগস্ট ২০২০।
ব্রিটিশ ভারতের প্রশাসনিক বিভাজন

প্রশাসনিক প্রয়োজনে ব্রিটিশ ভারতকে নিম্নলিখিত ইউনিটে বিভক্ত করা হয়েছিল: ব্রিটিশ ভারতের প্রদেশ ব্রিটিশ ভারতের প্রেসিডেন্সি ব্রিটিশ ভারতের বিভাগ ব্রিটিশ ভারতের জেলা যদিও ব্রিটিশ ভারত প্রশাসনিকভাবে দেশীয় রাজ্যগুলিকে অন্তর্ভুক্ত করেনি, অর্থাৎ নামেমাত্র ব্রিটিশ রাজের বাইরে ছিল তাদের নিজস্ব শাসকদের প্রশাসনের অধীনে, এই রাজ্যগুলির সাথে ব্রিটিশদের সম্পর্ক পরিচালিত হয়েছিল: ব্রিটিশ ভারতের এজেন্সিসমূহ ব্রিটিশ ভারতের রেসিডেন্সিসমূহ তবুও, ব্রিটিশ কর্তৃপক্ষ যখন কোনও রাজপরিবারের অভ্যন্তরীণ বিষয়ে হস্তক্ষেপ করার সিদ্ধান্ত নিয়েছিল তখন তাদের ভুলের মতবাদটির পুনরাবৃত্তি হয়েছিল। ব্রিটিশ সাম্রাজ্যের অঞ্চলগত বিবর্তন Great Britain India Office. The Imperial Gazetteer of India. Oxford: Clarendon Press, 1908. William Cooke Taylor, A Popular History of British India
গুয়াশ

জলরঙের এক পরিবর্তিত রূপ, যাতে রঙের মধ্যে, চকের গুঁড়ো জাতীয় অস্বচ্ছ জিনিস মেশাবার ফলে জলরঙের সূক্ষ্ম রঙ্গককণিকা-জনিত স্বচ্ছতার পরিবর্তে অনচ্ছ পুরু রং হয়। ফলে জলরঙ দিয়েও তেলরঙের মত "ফিনিশিং" কাজ সহজে হয়। অতীতে চকের গুঁড়োর বদলে ডিমের কুসুম মেশানো হত এবং পদ্ধতিটির নাম ছিল টেম্পেরা(en:tempera), এখন বাজারের তৈরি গুয়াশ যেমন "পোস্টার কালার" তার স্থান নিয়েছে। জলরঙের স্বচ্ছতার জন্য গাঢ় রঙকে হাল্কা রঙ দিয়ে ঢাকা সম্ভব নয়- এজন্য সবথেকে হাল্কা রঙ দিয়ে শুরুকরে ক্রমান্বয়ে গাঢ়তর রঙের প্রলেপ দেওয়া হয়।গুয়াশ বা টেম্পেরার অস্বচ্ছতার সুবিধে হল বিভিন্ন রঙ যে কোন ক্রমপর্যায়ে লাগানো যায়। জলরঙে কাগজের সাদা রঙ একবার ঢেকে ফেললে তা ধুয়ে কিছু হাল্কা করা গেলেও একবার করা ভুল পুরো নিষ্কলুষ করা অসম্ভব। গুয়াশ বা টেম্পেরায় তা সহজেই করা যায়। জলরঙ শুকালেও ঔজ্জ্বল্য অনেকটাই বজায় থাকে, কিন্তু গুয়াশ শুকালেও ঔজ্জ্বল্য অনেকটাই কমে যায়। তেলরঙের অধিকাংশ পদ্ধতিগত সুবিধা গুয়াশ পদ্ধতিতে আছে। তদুপরি জলরঙের দুই গুণ- তেলরঙের মত শুকাতে দেরি লাগে না এবং সরঞ্জাম (যেমন ক্যানভাসের বদলে কাগজ) দামে সস্তা-গুয়াশ পদ্ধতিতেও আছে। অর্থাৎ জল ও তেল রঙের দ্বয়ী সুবিধা এই পদ্ধতিতে বিদ্যমান। প্রবেশদ্বার:  চিত্রকর্ম
মসজিদ আল কিবলাতাইন (দ্ব্যর্থতা নিরসন)

মসজিদ আল কিবলাতাইন দ্বারা বোঝান হতে পারে: মসজিদ আল কিবলাতাইন (মদীনা) -- সৌদি আরবের মদীনায় অবস্থিত মসজিদ। মসজিদ আল কিবলাতাইন (সোমালিয়া) -- সোমালিয়ার জেইলা শহরে অবস্থিত মসজিদ। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
১৬নং ওয়ার্ড, সিলেট সিটি কর্পোরেশন

১৬নং ওয়ার্ড বাংলাদেশের সিলেট সিটি কর্পোরেশনের আওতাধীন একটি ওয়ার্ড। সিলেট সিটি কর্পোরেশনের ১৬নং ওয়ার্ডের আয়তন ০.৯৭ বর্গ কিলোমিটার। ২০১১ সালের আদমশুমারি অনুযায়ী ১৬নং ওয়ার্ডের জনসংখ্যা ১৪,৮৪৫ জন। এর মধ্যে পুরুষ ৮,১৫১ জন এবং মহিলা ৬,৬৯৪ জন। মোট পরিবার ৩,৫৫৪টি। সিলেট সিটি কর্পোরেশনের আওতাধীন ১৬নং ওয়ার্ডের প্রশাসনিক কার্যক্রম কোতোয়ালী থানার আওতাধীন এবং এটি জাতীয় সংসদের ২২৯নং নির্বাচনী এলাকা সিলেট-১ এর অংশ। ২০১১ সালের আদমশুমারি অনুযায়ী ১৬নং ওয়ার্ডের উপজেলার সাক্ষরতার হার ৭৮.৮%। কোতোয়ালী থানা, সিলেট সিলেট সিটি কর্পোরেশন সিলেট জেলা "কোতোয়ালী মডেল থানা (সিলেট মেট্রোপলিটন) - বাংলাপিডিয়া"। banglapedia.org। বাংলাপিডিয়া। সংগ্রহের তারিখ ৩০ আগস্ট ২০২০।  "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ৩০ আগস্ট ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
১৭নং ওয়ার্ড, সিলেট সিটি কর্পোরেশন

১৭নং ওয়ার্ড বাংলাদেশের সিলেট সিটি কর্পোরেশনের আওতাধীন একটি ওয়ার্ড। সিলেট সিটি কর্পোরেশনের ১৭নং ওয়ার্ডের আয়তন ০.৯৪ বর্গ কিলোমিটার। ২০১১ সালের আদমশুমারি অনুযায়ী ১৭নং ওয়ার্ডের জনসংখ্যা ১৯,৫০৬ জন। এর মধ্যে পুরুষ ১০,৮৩৩ জন এবং মহিলা ৮,৬৭৩ জন। মোট পরিবার ৩,৯৩৯টি। সিলেট সিটি কর্পোরেশনের আওতাধীন ১৭নং ওয়ার্ডের প্রশাসনিক কার্যক্রম কোতোয়ালী থানার আওতাধীন এবং এটি জাতীয় সংসদের ২২৯নং নির্বাচনী এলাকা সিলেট-১ এর অংশ। ২০১১ সালের আদমশুমারি অনুযায়ী ১৭নং ওয়ার্ডের উপজেলার সাক্ষরতার হার ৭১.৬%। কোতোয়ালী থানা, সিলেট সিলেট সিটি কর্পোরেশন সিলেট জেলা "কোতোয়ালী মডেল থানা (সিলেট মেট্রোপলিটন) - বাংলাপিডিয়া"। banglapedia.org। বাংলাপিডিয়া। সংগ্রহের তারিখ ৩০ আগস্ট ২০২০।  "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ৩০ আগস্ট ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
২০২০ সালের নরওয়ে দাঙ্গা

২০২০ সালের ৩০ আগস্ট নরওয়ের অসলো শহরে ইসলাম বিরোধী বিক্ষোভকারী এবং ইসলাম সমর্থকদের মধ্যে সহিংস দাঙ্গা এবং সংঘর্ষ ছড়িয়ে পড়ে, যা প্রায় দুই ঘণ্টা ধরে চলে। সুইডেনে একই ধরনের দাঙ্গা সংঘটিত হওয়ার একদিন পর কাকতালীয়ভাবে এই ঘটনা ঘটে। বিক্ষোভকারীরা কুরআনের অনুলিপি ছিঁড়ে ফেলার পর ইসলাম বিরোধী বিক্ষোভকারী এবং ইসলাম সমর্থকদের মধ্যে বিক্ষোভ এবং বিক্ষোভ সহিংস হয়ে ওঠে। নরওয়ের অতিদক্ষিণপন্থী দল "স্টপ ইসলামাইজেশন অফ নরওয়ে" (বাংলা - নরওয়েতে ইসলামীকরণ বন্ধ কর) ইসলামের বিরুদ্ধে বিক্ষোভের আয়োজন করে। বিক্ষোভকারীরা নরওয়ের সংসদের বাইরে একত্র হয় এবং বিক্ষোভকারীদের সমাবেশ ছত্রভঙ্গ করতে পুলিশ কাঁদানে গ্যাস ব্যবহার করে। দাঙ্গায় জড়িত প্রায় ৩০ জনকে পুলিশ গ্রেফতার করেছে। কুরআন অপবিত্রকরণ ২০০৮-২০০৯ অসলো দাঙ্গা নরওয়েতে ২০২০ সাল নরওয়েতে ইসলাম অভিবাসন এবং অপরাধ ২০২০ সালের সুইডেন দাঙ্গা http://www.uniindia.com/clashes-break-out-at-far-right-rally-in-norway/world/news/2142241.html "Norway Riots: Anti-Islam riots erupt in Norway after Sweden, copies of Quran torn" (ইংরেজি ভাষায়)। সংগ্রহের তারিখ ২০২০-০৮-৩০। [স্থায়ীভাবে অকার্যকর সংযোগ] International, Max Gorbachev Sputnik। "Anti-Islam Protest in Oslo Ends With Tearing of Koran and Brawls With Police - Photos"। sputniknews.com (ইংরেজি ভাষায়)। সংগ্রহের তারিখ ২০২০-০৮-৩০।  Welle (www.dw.com), Deutsche। "Norway: Clashes break out at anti-Islam rally | DW | 29.08.2020"। DW.COM (ইংরেজি ভাষায়)। সংগ্রহের তারিখ ২০২০-০৮-৩০।
সুশান্ত সিং রাজপুতের মৃত্যু

২০২০ সালের ১৪ জুন, ভারতীয় অভিনেতা সুশান্ত সিং রাজপুত মুম্বাইয়ের বান্দ্রায় নিজের বাড়িতে সিলিং ফ্যানের সাথে ঝুলন্ত অবস্থায় তার মৃতদেহ উদ্ধার করা হয়। ঘটনাটিকে আত্মহত্যার রায় দেওয়া হয়েছিল। অফিসিয়াল পোস্টমর্টেম রিপোর্টে উপসংহারে এসেছে যে , ঝুলে থাকার কারণে শ্বাসকষ্টের জন্য তার মৃত্যু হয়েছে। গুজব ও জল্পনা-কল্পনা ঘিরেই মুম্বই পুলিশ এই মৃত্যুর বিষয়ে তদন্ত শুরু করেছিল। ২০২০ এর ১৩ জুন মৃত্যুর আগের দিন, রাজপুত তার খাওয়ার ঘরে রাতের খাবার শেষে অবসর সময় কাটাচ্ছিলেন। প্রায় ২ টার দিকে  ১৪ জুন রবিবার সকালে তিনি দুটি ফোন কল করেছিলেন। যার একটি বলিউড অভিনেত্রী রিয়া চক্রবর্তীর কাছে এবং অন্যটি টেলিভিশন অভিনেতা মহেশ শেঠির কাছে। কোনও কল থেকেই উত্তর পান নি । রাজপুত তখন খুব সকালে ঘুম থেকে ওঠে। কিছুক্ষণ পরে তিনি " ভগ্নমনস্কতা ", " দ্বিপ্রান্তিক ব্যাধি " এবং "ব্যথাহীন মৃত্যু" সম্পর্কে তথ্য গুগল সার্চ করেছিলেন। মুম্বাই পুলিশ এই তদন্ত শুরু করে জানিয়েছিল যে মৃত্যুর বিষয়টি আত্মঘাতী হিসাবে গণ্য করা হচ্ছে। তিন চিকিৎসকের একটি দল ময়না তদন্ত করে তাদের অস্থায়ী পোস্টমর্টেম রিপোর্ট বান্দ্রা থানায় জমা দিয়েছে। ২২ শে জুন মুম্বইয়ের পুলিশ কমিশনার বলেছিলেন, " " ফাঁসির কারণে শ্বাসকষ্ট হয়" ২৫ শে জুন প্রাপ্ত চূড়ান্ত পোস্টমর্টেম রিপোর্টে মৃত্যুর কারণটি ফাঁসির কারণে শ্বাসকষ্ট বলে নিশ্চিত করেছে এবং বলেছে এটি একটি "আত্মহত্যার স্পষ্ট ঘটনা"। ময়না তদন্তকারী চিকিৎসকরা ১৪ নভেম্বর পোস্টমর্টেম পরীক্ষার ১০ থেকে ১২ ঘণ্টা আগে মৃত্যুর সময় হিসেবে বিবেচনা করেছিলেন । https://www.indiatoday.in/movies/celebrities/story/sushant-singh-rajput-commits-suicide-at-mumbai-home-1688886-2020-06-14 "Sushant Singh Rajput dies by suicide at 34 in Mumbai"। India Today। ১৪ জুন ২০২০। সংগ্রহের তারিখ ১৪ জুন ২০২০।  Arora, Priya (১৪ জুন ২০২০)। "Sushant Singh Rajput, Bollywood Star, Dies at 34"। The New York Times। আইএসএসএন 0362-4331। সংগ্রহের তারিখ ২৯ জুলাই ২০২০।  "Sushant Singh Rajput's final autopsy report confirms suicide; rules out foul play"। The Week। ২৪ জুন ২০২০। সংগ্রহের তারিখ ৩০ জুলাই ২০২০।  Roy, Srijoni (২ জুলাই ২০২০)। "A Detailed Timeline of the Police Investigation into Sushant Singh Rajput's Suicide"। iDiva। ১৭ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২৬ আগস্ট ২০২০। Mumbai Police started an investigation into a death surrounded by multitude of rumours and speculation.  "Exclusive: Sushant Singh Rajput did not party at home or go outside on June 13, househelp tells Bihar Police"। DNA India। ৩১ জুলাই ২০২০। সংগ্রহের তারিখ ১ আগস্ট ২০২০।  Chawla, Medha (৩ আগস্ট ২০২০)। "What Sushant Singh Rajput Googled before his death: Schizophrenia, bipolar disorder, painless death"। India Today। সংগ্রহের তারিখ ৩ আগস্ট ২০২০।  "Sushant Singh Rajput death case: Police record statements of 3 psychiatrists, psychotherapist as part of probe"। The Economic Times। Press Trust of India। সংগ্রহের তারিখ ৩০ জুলাই ২০২০।  "Sushant Singh Rajput's postmortem report submitted, actor's family arrives in Mumbai"। Hindustan Times। ১৫ জুন ২০২০। সংগ্রহের তারিখ ৩০ জুলাই ২০২০।  Kukreja, Monika Rawal; Suri, Rishabh (৩ আগস্ট ২০২০)। "Sushant's death embroiled in a web of theories"। Hindustan Times। সংগ্রহের তারিখ ৯ আগস্ট ২০২০।
দেবীনগর দ্বি-মূখী মাধ্যমিক বিদ্যালয়

দেবীনগর দ্বি-মূখী মাধ্যমিক বিদ্যালয় চাঁপাইনবাবগঞ্জের সদর উপজেলার দেবীনগরের অন্যতম প্রাচীন মাধ্যমিক বিদ্যালয়। বিদ্যালয়টি ১৯৪১ সালে প্রতিষ্ঠিত। ১৯৪১ সালের ১ জানুয়ারি মুমিরুদ্দিন মন্ডল, মোঃ আনিশুর রহমান বিশ্বাস, মোঃ কশিমুদ্দীন, মোঃ সোলাইমান ও প্রাক্তন শিক্ষক মোঃ ইউনুসুর রহমানের উদ্যোগে দেবীনগর দ্বি-মূখী মাধ্যমিক বিদ্যালয় প্রতিষ্ঠিত হয়। ১৯৬৫ সালে এটি সরাসরি স্বীকৃতি লাভ করে। পরবর্তীতে ১৯৮৫ সালের ১ জুন বিদ্যালয়টি এম.পি.ও. ভূক্ত হয়। দেবীনগর দ্বিমুখি মাধ্যমিক বিদ্যালয়টি চাঁপাইনবাবগঞ্জ জেলার চাঁপাইনবাবগঞ্জ সদর উপজেলাধীন ৮নং দেবীনগর ইউনিয়ন পরিষদের অর্ন্তগত ৪নং ওর্য়াডের দেবীনগর গ্রামে অবস্থিত। স্কুল মাঠের মোট আয়তন ৭৮৭২০ বর্গফুট এবং ভবনের আয়তন ১৫,৩১৭ হাজার বর্গফুট। বিদ্যালয়টিতে পাকা জরা জীর্ন সহ মোট ৪টি ভবন আছে, যাতে মোট ২৭টি কক্ষ আছে। বিদ্যালয়টির মোট ৬.৩৬ একর জমি থাকলেও এর ক্যাম্পাসের আয়তন ৩.৫০ একর। বিদ্যালয়টিতে বিজ্ঞান, মানবিক ও বাণিজ্য বিভাগ চালু আছে। এমপিও ভুক্ত শিক্ষক সংখ্যা ১৩ জন। তবে বর্তমান নিয়মিত পরিচালনা কমিটির তত্ত্বাবধানে শিক্ষার্থীদের পাঠদানের সুবিধার্থে আরো ৫ জন শিক্ষক বিদ্যালয়ের নিজস্ব অর্থায়নে নিয়োগ প্রাপ্ত আছেন। বিদ্যালয়ে বর্তমানে কর্মরত কর্মচারীর সংখ্যা ৪ জন। দেবীনগর দ্বি-মূখী মাধ্যমিক বিদ্যালয়ে একটি ল্যাবরেটরি রয়েছে, যা বিদ্যালয়ের উত্তর পাশে অবস্থিত। এই ল্যাবরেটরিতে শিক্ষার্থীদের ব্যবহারিক বিষয়ে সকল কিছু শেখানো হয়। বাংলাদেশ সরকার ২০১৩ সালে তথ্য ও যোগাযোগ প্রযুক্তি বিষয়টি শিক্ষা কার্যক্রম এর সাথে যুক্ত করে। যার ফলে ২০১৫ সালে দেবীনগর দ্বি-মূখী মাধ্যমিক বিদ্যালয়ে একটি কম্পিউটার ল্যাব স্থাপন করা হয়। কম্পিউটার ল্যাবটিতে দশটি ডেস্কটপ ও দুইটি ল্যাপটপ রয়েছে। কম্পিউটার ল্যাবটি বিদ্যালয়ের উত্তর পাশে অবস্থিত। দেবীনগর দ্বি-মূখী মাধ্যমিক বিদ্যালয়ে একটি গ্রন্থাগার রয়েছে। যেখানে নানা ধরনের জ্ঞানমূলক বই রয়েছে। হরিমোহন সরকারি উচ্চ বিদ্যালয় নবাবগঞ্জ সরকারি কলেজ রাজশাহী কলেজ নিউ গভঃ ডিগ্রী কলেজ রাজশাহী সরকারি সিটি কলেজ "দেবীনগর দ্বিমুখী মাধ্যমিক বিদ্যালয়ের ৪তলা নতুন ভবনের কাজ উদ্বোধন"। chapainawabgonj.com। সংগ্রহের তারিখ ২০২০-০৯-২৯।  "দেবীনগর দ্বি-মূখী মাধ্যমিক বিদ্যালয়"। দেবীনগর দ্বি-মূখী মাধ্যমিক বিদ্যালয়। সংগ্রহের তারিখ ২০২০-০৯-০৩।
পিংক ফ্লয়েডের ভিডিওগ্রাফি

ব্রিটিশ রক ব্যান্ড পিংক ফ্লয়েডের ভিডিওগ্রাফি, নয়টি আনুষ্ঠানিক হোম ভিডিও / ডিভিডি এবং ২৮টি সঙ্গীত ভিডিও সমন্বয়ে গঠিত। এখানে সম্পূর্ণ ভিডিওগ্রাফি অন্তর্ভুক্ত রয়েছে। ১৯৬৫ সালে গঠিত, পিংক ফ্লয়েড প্রাথমিকভাবে তাদের সাইকেডেলিক বা স্পেস রক এবং প্রোগ্রেসিভ রক সঙ্গীতর জন্যে স্বীকৃতি অর্জন করে। দার্শনিক গানের কথা, ধ্বনিত নিরীক্ষণ, সম্প্রসারিত সুর (কম্পোজিশন) এবং বিস্তৃত সরাসরি পরিবেশনার জন্য তারা প্রোগ্রেসিভ রক ধারার জন্যে তারা পরিচিত। ২০১৩ সালের হিসাবে, বিশ্বজুড়ে এযাবৎ ব্যান্ডটির প্রায় ২৫০ মিলিয়ন রেকর্ড বিক্রি হয়েছে, যার মধ্যে ৭৪.৫ মিলিয়ন কেবল যুক্তরাষ্ট্রে। এছাড়াও দ্য ডার্ক সাইড অব দ্য মুন এবং দ্য ওয়াল অ্যালবাম দুটি ছিল সর্বকালের শ্রেষ্ঠ-বিক্রি হওয়া অ্যালবাম। পিংক ফ্লয়েড প্রবেশদ্বার পিংক ফ্লয়েডের ডিস্কোগ্রাফি পিংক ফ্লয়েডের বুটলেগ রেকর্ডিং পিংক ফ্লয়েড কর্তৃক রেকর্ডকৃত গানের তালিকা পিংক ফ্লয়েড কর্তৃক রেকর্ডকৃত অপ্রকাশিত গানের তালিকা "পিংক ফ্লয়েড – জীবনী"। অলমিউজিক। সংগ্রহের তারিখ ১৩ ফেব্রুয়ারি ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Pink Floyd Reunion Tops Fans' Wish List in Music Choice Survey"। Bloomberg। ২৬ সেপ্টেম্বর ২০০৭। ১২ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ২৫ মে ২০১২।  "Pink Floyd's a dream, Zeppelin's a reality"। Richmond Times-Dispatch। ২৮ সেপ্টেম্বর ২০০৭। সংগ্রহের তারিখ ২৫ মে ২০১২।  "Gold & Platinum: Top Selling Artists"। Recording Industry Association of America (RIAA)। ১৯ জুলাই ২০১২ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৩।  Promo clip filmed in 1967, prior to the departure of Sid Barrett. "Gerald Scarfe Interview"। Gerald Scarfe Interview। ২০০৭-০৮-২০ তারিখে মূল থেকে আর্কাইভ করা। সংগ্রহের তারিখ ২০০৭-০৭-২৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "American chart positions"। Billboard। ২০০৯-০২-০২ তারিখে মূল থেকে আর্কাইভ করা। সংগ্রহের তারিখ ২০০৭-০৭-২৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "RIAA Certifications"। Recording Industry Association of America। ২০১৫-০৯-২৪ তারিখে মূল থেকে আর্কাইভ করা। সংগ্রহের তারিখ ২০০৮-০৬-২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "BPI Certifications"। British Phonographic Industry। ২০০৮-০৪-২৪ তারিখে মূল থেকে আর্কাইভ করা। সংগ্রহের তারিখ ২০০৮-০৬-২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "CRIA Certifications"। Canadian Recording Industry Association। জানুয়ারি ১৭, ২০১০ তারিখে মূল থেকে আর্কাইভ করা। সংগ্রহের তারিখ ২০০৮-০৬-২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "NVPI Certifications"। NVPI। জানুয়ারি ১৩, ২০১০ তারিখে মূল থেকে আর্কাইভ করা। সংগ্রহের তারিখ ২০০৮-০৩-০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সাংস্কৃতিক রক্ষণশীলতাবাদ

সাংস্কৃতিক রক্ষণশীলতাবাদকে (Cultural conservatism) একটি জাতির সাংস্কৃতিক ঐতিহ্য বা একটি সংস্কৃতির সুরক্ষা হিসেবে বর্ণনা করা হয়, যাকে জাতীয় সীমানা দ্বারা সংজ্ঞায়িত করা হয় না। সাংস্কৃতিক রক্ষণশীলতাবাদ একটি প্রদত্ত ভাষার (যেমন আরবি বা তুর্কি) সাথে সংযুক্ত একটি সংস্কৃতি নিয়ে উদ্বিগ্ন হতে পারে। বণ্টিত সংস্কৃতি পাশ্চাত্য সংস্কৃতি বা চীনা সংস্কৃতির মতই ব্যাপক পরিধি নিয়েও হতে পারে। সাংস্কৃতিক রক্ষণশীলতাবাদ সামাজিক রক্ষণশীলতাবাদ থেকে আলাদা, যদিও এদের মধ্যে কিছু সমপাতন আছে। সামাজিক রক্ষণশীলতাবাদীরা বিশ্বাস করে যে ঐতিহ্যগত মূল্যবোধ বা আচরণকে উৎসাহিত বা বলবৎ করতে সরকারের একটি ভূমিকা আছে। একজন সামাজিক রক্ষণশীলতাবাদী প্রায়ই দেওয়ানি আইন বা নিয়ন্ত্রণের মাধ্যমে ঐতিহ্যগত নৈতিকতা এবং সামাজিক রীতিনীতিকে অধিক মাত্রায় সংরক্ষণ করতে চায়। সামাজিক রক্ষণশীলতাবাদীগণ সাধারণত শুধু সংস্কৃতি বা সাংস্কৃতিক ঐতিহ্যের সাথে সম্পর্কিত পরিবর্তন নয়, বরং যে কোন সামাজিক পরিবর্তনকে সন্দেহজনক হিসেবে দেখে। মার্কিন যুক্তরাষ্ট্রে, সাংস্কৃতিক রক্ষণশীলতাবাদ দ্বারা সংস্কৃতি যুদ্ধে একটি রক্ষণশীল অবস্থান বোঝাতে পারে।[তথ্যসূত্র প্রয়োজন] বৃহত্তর অর্থে একজন সাংস্কৃতিক রক্ষণশীলতাবাদীর একটি উদাহরণ হচ্ছে অ্যালান ব্লুম, তিনি সাংস্কৃতিক আপেক্ষিকতাবাদের বিরুদ্ধে দ্য ক্লোজিং অফ দি আমেরিকান মাইন্ড গ্রন্থে তার যুক্তি দেখিয়েছেন। আরেকটি উদাহরণ হল বর্ন ফাইটিং এর সেনেটর জিম ওয়েব (ডি-ভার্জিনিয়া)।[তথ্যসূত্র প্রয়োজন] [ উদ্ধৃতি প্রয়োজন ] ঐতিহ্যগত মূল্যবোধের ধ্বংস অগণতান্ত্রিক বলে রুশ সংস্কৃতিকে রক্ষা করা হয়েছে। বহুসংস্কৃতিবাদের সমালোচনা সাংস্কৃতিক জাতীয়তাবাদ সাংস্কৃতিক সংগ্রাহকত্ব আদিরক্ষনশীলতাবাদ আদিউদারতাবাদ সামাজিক রক্ষণশীলতাবাদ ঐতিহ্যপন্থী রক্ষণশীলতাবাদ Cultural conservatism, political liberalism: from criticism to cultural studies by James Seaton, University of Michigan Press, 1996 আইএসবিএন ৯৭৮-০-৪৭২-১০৬৪৫-৫, আইএসবিএন ৯৭৮-০-৪৭২-১০৬৪৫-৫ Arakelyan, Lilia (২০১৭-০৯-০৮)। Russian Foreign Policy in Eurasia: National Interests and Regional Integration (ইংরেজি ভাষায়)। Routledge। আইএসবিএন 978-1-315-46835-8।  John J. Langdale III, Superfluous Southerners: Cultural Conservatism and the South, 1920–1990. Columbia, MO: University of Missouri Press, 2012.
হিমায়িত কারণবশত ক্ষত

হিমায়িত কারণবশত ক্ষত বলতে বোঝায় যখন কোন খাদ্যকে হিমায়িত করে সংরক্ষণ করা হয় কিন্তু খাদ্যের মধ্যে অক্সিজেন ঢুকে এবং পানি শোষিত হয়ে যে ক্ষত সৃষ্টি হয়। খাদ্য সংরক্ষণের সময় খাদ্যকে যথাযথভাবে বায়ুরোধী না করার কারণেই মূলত এই সমস্যাটি হয়। হিমায়িত খাদ্যে এই ক্ষতের রঙ হয় সাধারণত বাদামী-কালো। বাতাস ঢুকে খাদ্যের উপরিভাগে শুষ্কতার সৃষ্টি করে। রঙ পরিতবর্তনের সাথে সাথে খাদ্যের পুষ্টি গুণাগুণও পরিবর্তিত হয়ে যায়। কিন্তু এই ক্ষতের কারণে যে খাদ্য একেবারেই নষ্ট হয়ে যায় তা নয়। খাদ্য খাওয়াও যায়। তবে যে জায়গাগুলো ক্ষতের সৃষ্টি হয়েছে তা বাদ দিলে স্বাদ ঠিক ঠাকে। খাদ্য প্রবেশদ্বার ফ্রিজ ড্রায়িং বরফের ক্রিস্টাল Library of Congress। "What is 'freezer burn?'"। Everyday Mysteries: Fun Science Facts from the Library of Congress। ২০০৭-০৯-০১ তারিখে মূল থেকে আর্কাইভ করা।  "Does 'freezer burn' make food unsafe?"। USFDA। জুন ১৭, ২০০৮ তারিখে মূল থেকে আর্কাইভ করা।  United States Food and Drug Administration
আল-হাজ হাসান গুলিদ আবতিদুন স্টেডিয়াম

আল-হাজ হাসান গুলিদ আবতিদুন স্টেডিয়াম জিবুতির জাতীয় স্টেডিয়াম। জিবুতির রাজধানী জিবুতি সিটিতে অবস্থিত স্টেডিয়ামটি ১৯৯৩ সালে উদ্বোধন করা হয়। স্টেডিয়ামটিতে জিবুতির ফুটবল ফেডারেশনসহ বিভিন্ন ক্রীড়া পরিষদের কার্যালয় আছে। ২০,০০০ ধারণক্ষমতা সম্পন্ন স্টেডিয়ামটি মূলত ফুটবল ও মল্লক্রীড়া'র জন্য বহুল ব্যবহৃত হয়। সূচনালগ্ন হতে স্টেডিয়ামটি জিবুতির জাতীয় ফুটবল দলের স্বাগতিক মাঠ হিসেবে পরিচিত। নির্মাণের পর স্টেডিয়ামটি ২০০২ ও ২০০৭ সালে সংস্কার করা হয়। চীনা প্রকৌশলের সহায়তায় স্টেডিয়ামটি নির্মাণ করা হয়। ১৯৯৩ সালের ২৬ জুন জিবুতির প্রথম রাষ্ট্রপতি হাসান গুলিদ আবতিদুনের নামে উদ্বোধন করা হয়। ২০০২ সালে এই স্টেডিয়াম সংস্কার করা হয়। ফিফার 'গোল' প্রকল্পের আওতায় ২০০৭ সালের এপ্রিল মাসে স্টেডিয়ামটির মাঠে কৃত্রিম ঘাস লাগানো হয়। স্টেডিয়ামের কৃত্রিম ঘাস আবৃত মাঠের চারপাশে মল্লক্রীড়ার আট লেনের দৌড়ের ট্র্যাক আছে। মাঠের দুইপাশে দর্শক বসার স্থান আছে, প্রতিটি ১০,০০০ দর্শক ধারণ করতে পারে। একটি দর্শক আসনের স্ট্যান্ড ছাউনীযুক্ত। এছাড়াও স্টেডিয়ামের ভবনে মার্শাল আর্ট ও টেবিল টেনিস খেলা ও অনুশীলনের জন্য তিনটি কক্ষ আছে। স্টেডিয়ামটি জিবুতি জাতীয় ফুটবল দলের আন্তর্জাতিক খেলা, ঘরোয়া লিগ, কাপ, সুপার কাপ ও মল্লক্রীড়া প্রতিযোগিতা অনুষ্ঠানের প্রধান আয়োজনের প্রধান ভেন্ন্যু। ২০০০ সালের ৭ এপ্রিল, এই স্টেডিয়ামে ২,৭০০ দর্শকের উপস্থিতিতে স্বাগতিক জিবুতি ও গণতান্ত্রিক কঙ্গো প্রজাতন্ত্রের মধ্যে ২০০২ সালের ফুটবল বিশ্বকাপের বাছাইপর্বের অনুষ্ঠিত হয়েছিল। এটা ছিল এই ভেন্যুর প্রথম আন্তর্জাতিক ফুটবল ম্যাচ। স্টেডিয়ামটি প্রতি বছর মার্চ মাসে আয়োজিত আন্তর্জাতিক সেমি-ম্যারাথনের শুরু ও সমাপনী স্থান হিসেবে নিয়মিত ব্যবহৃত হয়। http://www.udj-djibouti.com/dji/index.php?option=com_content&view=article&id=1464:djibouti&catid=1:latest-news&Itemid=27 ওয়েব্যাক মেশিনে Udi-djibuti (২০১৫-০৪-০২ তারিখে আর্কাইভকৃত) "World Stadiums - Stadiums in Djibouti"। www.worldstadiums.com। ২০২১-০২-০৮ তারিখে মূল থেকে আর্কাইভ করা। সংগ্রহের তারিখ ২০২০-০৮-৩০।  ওয়ার্ল্ড স্টেডিয়ামসের চিত্র ওয়েব্যাক মেশিনে আর্কাইভকৃত ২৩ ডিসেম্বর ২০১৮ তারিখে
খ্রিষ্টারি

খ্রিষ্টারি বা অ্যান্টিক্রাইস্ট (গ্রিক: αντίxριστός, আরবি: عدو المسيح) হল খ্রিষ্টীয় পরলোকতত্ত্ব অনুসারে বাইবেলে উল্লেখিত একজন ব্যক্তি যে যীশুখ্রিষ্টের দ্বিতীয় আগমনের পূর্বে তাঁকে প্রতিস্থাপিত করবে এবং তাঁর বিরোধিতা করবে। খ্রিষ্টারি শব্দটি বাইবেলের নূতন নিয়মে, মূলত যোহনের প্রথম ও দ্বিতীয় পত্রে, পাঁঁচবার উল্লেখিত হয়েছে। খ্রিষ্টারিকে ঘোষণা করা হয়েছে এমন একজন হিসেবে যে পিতা ও পুত্রকে অস্বীকার করে। স্যুডো-খ্রিস্টস বা ভণ্ড খ্রিষ্টর মতো সমজাতীয় শব্দও সুসমাচারগুলোতে পাওয়া যায়। মথি (অধ্যায় ২৪) ও মার্ক (অধ্যায় ১৩) লিখিত সুসমাচারে যীশু তাঁর শিষ্যদের ভণ্ড ভাববাদীদের দ্বারা প্রতারিত না হতে সতর্ক করেছেন যারা নিজেদের খ্রিষ্ট বলে দাবি করবে এবং মহা আশ্চর্য কাজ করবে ও চিহ্ন দেখাবে। আরও দুটি চরিত্রকে প্রায়শই খ্রিষ্টারির সঙ্গে সম্পৃক্ত করা হয়। একটি দানিয়েলের পুস্তকের ক্ষুদ্রতম শৃঙ্গ আর অন্যটি প্রেরিত পৌলের থিষলনীকীয়দের প্রতি দ্বিতীয় পত্রের পাপপুরুষ। ইসলামি হাদিসশাস্ত্রে উল্লিখিত দজ্জাল চরিত্রটি খ্রিষ্টারির সঙ্গে সাদৃশ্যপূর্ণ। "KJV Search Results for Antichrists"। The Blue Letter Bible। সংগ্রহের তারিখ ফেব্রুয়ারি ১৩, ২০১৪।  BibleGateway.com: translations of 1 John 2:18 "১ যোহন ২:২২"। The Blue Letter Bible। সংগ্রহের তারিখ ডিসেম্বর ১৭, ২০১৮।  মথি ২৪:৩–৫, ২৪ Chrysostom, John। "Homily 4 on Second Thessalonians"। John A. Broadus কর্তৃক অনূদিত।  From Nicene and Post-Nicene Fathers, First Series, Vol. 13. Edited by Philip Schaff. (Buffalo, NY: Christian Literature Publishing Co., 1889.) Revised and edited for New Advent by Kevin Knight.